2. ลักษณะการประกอบธุรกิจ

บริษัท ไรมอน แลนด์ จำกัด (มหาชน) ประกอบธุรกิจด้านการพัฒนาอสังหาริมทรัพย์
โดยลักษณะการดำเนินงาน ดังนี้

1.  การพัฒนาอสังหาริมทรัพย์เพื่อขาย (ซึ่งรวมถึงการเข้าซื้อหรือร่วมลงทุนในบริษัทอื่น) ได้แก่
    การจัดสรรที่ดินเปล่า บ้านเดี่ยว ทาวน์เฮ้าส์ อาคารชุดพักอาศัย และอาคารสำนักงาน
    ตลอดจนอาคารพาณิชย์ และการรับจ้างสร้างบ้านบนที่ดินของลูกค้า

2.  การพัฒนาอสังหาริมทรัพย์เพื่อให้เช่า

3.  การให้บริการบริหารโครงการให้กับผู้ร่วมทุน และ/หรือ นักลงทุน

ทั้งนี้ บริษัทมีนโยบายในการพัฒนาโครงการคอนโดมิเนียมและ/หรือวิลล่า
ในเขตใจกลางกรุงเทพมหานครและสถานที่พักผ่อนตากอากาศต่างๆ ในประเทศไทย เป็นหลัก
โดยให้ความสำคัญในเรื่องต่างๆ ดังต่อไปนี้

1.  เน้นในเรื่องของทำเลที่ตั้งของโครงการ ซึ่งจะต้องเป็นทำเลที่ดี อยู่ในบริเวณศูนย์กลางธุรกิจ
    และเมืองตากอากาศ มีการคมนาคมสะดวก

2.  เน้นด้านการออกแบบ ด้านสถาปัตยกรรม เพื่อประโยชน์ในการใช้สอยและความสวยงาม

3.  เน้นคุณภาพของโครงการในทุกๆ ด้าน เช่น การเฟ้นหาวัสดุที่เหมาะสมสำหรับแต่ละโครงการ
    และเน้นคุณภาพที่ได้มาตรฐานในการก่อสร้าง
    รวมถึงการบริหารและการจัดการโครงการหลังจากที่ส่งมอบให้ลูกค้าแล้ว
    และการบริหารด้านความปลอดภัยในโครงการ

4.  ให้ความสำคัญด้านสิ่งแวดล้อม และความสวยงามตามธรรมชาติ

5.  กำหนดราคาขายอย่างสมเหตุสมผลและไม่สูงจนเกินไป
    สร้างความเชื่อมั่นในสินค้าของบริษัทต่อลูกค้า
    เพื่อก่อให้เกิดผลประโยชน์ตอบแทนสูงสุดแก่บริษัทและผู้ถือหุ้น

นอกจากนี้
บริษัทยังได้พยายามที่จะเสริมสร้างความรู้ความเข้าใจเกี่ยวกับตลาดผู้บริโภคทั้งในประเทศไทยและต่างประเทศ
และวางนโยบายที่มุ่งเน้นความสัมพันธ์ในเชิงธุรกิจกับลูกค้า นักลงทุน และหุ้นส่วนทางธุรกิจต่างๆ
โดยมีจุดมุ่งหมายในการเป็นผู้นำด้านการพัฒนาอสังหาริมทรัพย์ในประเทศไทย

1.  ความเป็นมา

-   บริษัทจดทะเบียนเป็นบริษัทจำกัดครั้งแรกในนาม “บริษัท ปิอาซ่าการ์เม้น จำกัด” เมื่อปี 2530
    โดยมีวัตถุประสงค์เริ่มแรกเพื่อทำการผลิตและจำหน่ายเสื้อผ้าสำเร็จรูป
    แต่ยังไม่ได้เริ่มดำเนินการ
    ผู้เริ่มก่อตั้งบริษัทได้เสนอให้เปลี่ยนแปลงวัตถุประสงค์ของการจัดตั้งบริษัทใหม่เป็นเพื่อการลงทุน
    และพัฒนาอสังหาริมทรัพย์เพื่อให้เช่าและจำหน่าย

-   ต่อมาได้จดทะเบียนเปลี่ยนชื่อเป็น “บริษัท ไรมอน พร็อพเพอร์ตี้ ดีเวลลอปเม้นท์ จำกัด”
    หลังจากประสบความสำเร็จในการก่อสร้างและขายโครงการอาคารพาณิชย์
    จึงได้จดทะเบียนเปลี่ยนชื่ออีกครั้งเป็น “บริษัท ไรมอน แลนด์ จำกัด” ในปี 2533

-   บริษัทได้เข้าลงทุนในโครงการพัฒนาอสังหาริมทรัพย์ต่างๆ
    และได้เข้าร่วมลงทุนในบริษัทหลายแห่งเพื่อเป็นเจ้าของที่ดินที่มีศักยภาพ
    และเพื่อการขยายธุรกิจ จนกระทั่งในปี 2536 บริษัทได้แปลงสภาพเป็นบริษัท “มหาชน”
    และเสนอขายหุ้นสามัญเพิ่มทุนต่อประชาชนทั่วไปจำนวน 5,500,000 หุ้น ในราคาหุ้นละ 54
    บาท (มูลค่าที่ตราไว้หุ้นละ 10 บาท) และได้รับอนุญาตจากตลาดหลักทรัพย์แห่งประเทศไทย
    ให้เป็นบริษัทจดทะเบียนในตลาดหลักทรัพย์แห่งประเทศไทย
    โดยได้รับอนุญาตให้นำหุ้นของบริษัทเข้าทำการซื้อขายในตลาดหลักทรัพย์แห่งประเทศไทย

-   ในปี 2543 - 2546 บริษัทได้เข้าสู่กระบวนการฟื้นฟูกิจการภายใต้พระราชบัญญัติล้มละลาย
    โดยศาลได้มีคำสั่งฟื้นฟูกิจการเมื่อวันที่ 6 ตุลาคม 2543
    และบริษัทได้ดำเนินการตามแผนฟื้นฟูกิจการจนเสร็จสมบูรณ์
    ซึ่งศาลล้มละลายกลางได้มีคำสั่งยกเลิกการฟื้นฟูกิจการเมื่อวันที่ 4 สิงหาคม 2546

    -   ทั้งนี้ แผนฟื้นฟูกิจการของบริษัท ประกอบด้วย การลดทุน
        การเพิ่มทุนเพื่อการแปลงหนี้เป็นทุนและเพื่อเสนอขายแก่นักลงทุนใหม่
        (โดยมีกลุ่มนักลงทุนใหม่นำโดย บริษัทหลักทรัพย์ ซีมิโก้ จำกัด (มหาชน)
        ซึ่งเข้าซื้อหุ้นเพิ่มทุนตามแผนฟื้นฟูกิจการ และกลายเป็นผู้ถือหุ้นรายใหญ่รายใหม่ของบริษัท)
        นอกจากนี้ แผนฟื้นฟูกิจการได้กำหนดให้มีการแตกหุ้นสามัญจากมูลค่าที่ตราไว้หุ้นละ 10
        บาท เป็นมูลค่าที่ตราไว้หุ้นละ 5 บาท และออกใบสำคัญแสดงสิทธิจำนวนทั้งสิ้น
        299,904,000 หน่วย ให้แก่ผู้ถือหุ้นเดิมและนักลงทุนใหม่ที่จองซื้อหุ้นสามัญเพิ่มทุน
        รวมทั้งการโอนสินทรัพย์อันเป็นหลักประกันเพื่อชำระหนี้ให้แก่เจ้าหนี้มีประกัน

-   เดือนพฤศจิกายน 2546
    บริษัทได้ดำเนินการตามแผนฟื้นฟูกิจการโดยการออกและเสนอขายหุ้นสามัญ จำนวน
    29,990,400 หุ้น มูลค่าที่ตราไว้หุ้นละ 5 บาท ให้แก่นักลงทุนที่มีลักษณะเฉพาะเจาะจง
    และ/หรือ นักลงทุนประเภทสถาบัน ในราคาเสนอขายหุ้นละ 7 บาท
    และได้ดำเนินการแตกหุ้นสามัญจากมูลค่าที่ตราไว้หุ้นละ 5 บาท เป็นมูลค่าที่ตราไว้หุ้นละ 1
    บาท พร้อมทั้งได้ดำเนินการแตกใบสำคัญแสดงสิทธิจาก 1 หน่วยเดิม เป็น 5 หน่วยใหม่

-   เดือนพฤษภาคม 2547 บริษัทได้ออกและเสนอขายหุ้นสามัญ จำนวน 224,930,555 หุ้น
    มูลค่าที่ตราไว้หุ้นละ 1 บาท ให้แก่ผู้ถือหุ้นเดิมในอัตราส่วน 4 หุ้นสามัญเดิม ต่อ 1
    หุ้นสามัญเพิ่มทุน ในราคาเสนอขายหุ้นละ 1 บาท
    โดยหุ้นที่เหลือจากการจองซื้อของผู้ถือหุ้นเดิมได้เสนอขายให้แก่นักลงทุนที่มีลักษณะเฉพาะเจาะจง
    และ/หรือ นักลงทุนประเภทสถาบัน ในราคาเสนอขายหุ้นละ 1 บาท ในเดือนกรกฏาคม 2547

-   เมื่อวันที่ 20 สิงหาคม 2547 ตลาดหลักทรัพย์แห่งประเทศไทย
    ได้อนุญาตให้หลักทรัพย์ของบริษัทกลับเข้าทำการซื้อขายในหมวดอุตสาหกรรมปกติ

-   ในวันที่ 29 เมษายน 2548
    ที่ประชุมใหญ่สามัญผู้ถือหุ้นมีมติอนุมัติการเพิ่มทุนจดทะเบียนของบริษัทจากทุนจดทะเบียนเดิมจำนวน
    2,752,640,955 บาท เป็นทุนจดทะเบียนใหม่จำนวน 2,977,571,568 บาท
    โดยการออกหุ้นสามัญเพิ่มทุนจำนวน 224,930,613 หุ้น มูลค่าหุ้นที่ตราไว้หุ้นละ 1 บาท
    โดยหุ้นสามัญเพิ่มทุนดังกล่าวได้ถูกจัดสรรให้แก่ผู้ถือหุ้นเดิมของบริษัท ในอัตราส่วน 5 หุ้นเดิม
    ต่อ 1 หุ้นใหม่ ในราคาเสนอขายหุ้นละ 1 บาท ทั้งนี้
    ผู้ถือหุ้นที่มีรายชื่ออยู่ในสมุดทะเบียนผู้ถือหุ้น ณ วันที่ 13 พฤษภาคม 2548
    เป็นผู้มีสิทธิได้รับการจัดสรรหุ้นสามัญเพิ่มทุนดังกล่าวในเดือนมิถุนายน 2548
    ซึ่งบริษัทได้จดทะเบียนเพิ่มทุนจากการออกและเสนอขายหุ้นเพิ่มทุนดังกล่าวต่อกระทรวงพาณิชย์
    เมื่อวันที่ 16 มิถุนายน 2548

-   ในวันที่ 12 ตุลาคม 2548
    บริษัทได้ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิก่อนกำหนด ครั้งที่
    1 เป็นจำนวน 374,801,596 หน่วย โดยกำหนดวันใช้สิทธิในเดือนกุมภาพันธ์ 2549
    ซึ่งบริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W)
    จำนวน 378,832,048 หุ้น ในราคาใช้สิทธิหุ้นละ 0.963 บาท รวมเป็นเงิน 364,815,276
    บาท บริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนที่ชำระแล้วจำนวน
    1,728,415,726 บาท เมื่อวันที่ 2 มีนาคม 2549
    และมีใบสำคัญแสดงสิทธิที่ไม่ได้ถูกนำมาใช้สิทธิและถูกยกเลิกในครั้งนี้ 10,083,930 หน่วย

-   วันที่ 28 พฤศจิกายน 2548
    บริษัทได้ใช้สิทธิเรียกให้ผู้ถือใบสำคัญแสดงสิทธิใช้สิทธิตามใบสำคัญแสดงสิทธิก่อนกำหนดเป็นครั้งที่
    2 สำหรับใบสำคัญแสดงสิทธิจำนวน 374,801,595 หน่วย
    โดยกำหนดวันใช้สิทธิในเดือนเมษายน 2549
    ซึ่งบริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W)
    จำนวน 374,260,907 หุ้น ในราคาใช้สิทธิหุ้นละ 0.963 บาท รวมเป็นเงิน 360,413,268
    บาท บริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนที่ชำระแล้วจำนวน
    2,102,676,633 บาท เมื่อวันที่ 4 พฤษภาคม 2549
    และมีใบสำคัญแสดงสิทธิที่ไม่ได้ถูกนำมาใช้สิทธิและถูกยกเลิกในครั้งนี้ 14,484,765 หน่วย

-   ในวันที่ 31 กรกฎาคม 2549
    บริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญที่ได้ออกและเสนอขายให้แก่กรรมการและพนักงานบริษัท(RAIMON-W2)
    จำนวน 5,690,566 หุ้น ในราคาใช้สิทธิหุ้นละ 1.228 บาท รวมเป็นเงิน 6,988,015 บาท
    บริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนที่ชำระแล้วจำนวน
    2,108,367,199 บาท เมื่อวันที่ 4 สิงหาคม 2549

-   ในวันที่ 29 กันยายน 2549
    บริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W)
    จำนวน 3,672 หุ้น ในราคาใช้สิทธิหุ้นละ 0.963 บาท รวมเป็นเงิน 3,536 บาท
    โดยบริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนชำระแล้วจำนวน
    2,108,370,871 บาท เมื่อวันที่ 5 ตุลาคม 2549

-   เมื่อวันที่ 28 กันยายน 2550
    บริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W)
    จำนวน 678,915 หุ้น ในราคาใช้สิทธิหุ้นละ 0.963 บาท รวมเป็นเงิน 653,795 บาท
    โดยบริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนชำระแล้วจำนวน
    2,108,049,786 บาท เมื่อวันที่ 4 ตุลาคม 2550

-   เมื่อวันที่ 17 ธันวาคม 2550
    ซึ่งเป็นวันใช้สิทธิครั้งสุดท้ายของใบสำคัญแสดงสิทธิส่วนที่เหลือจำนวน 749,599,853 หน่วย
    ซึ่งบริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ (RAIMON-W)
    ครั้งสุดท้ายนี้ เป็นจำนวน 631,131,885 หุ้น ในราคาใช้สิทธิหุ้นละ 0.963 บาท
    รวมเป็นเงิน 607,780,005 บาท
    และบริษัทได้จดทะเบียนเพิ่มทุนของบริษัทกับกระทรวงพาณิชย์ เป็นทุนที่ชำระแล้วจำนวน
    2,740,181,671 บาท เมื่อวันที่ 21 ธันวาคม 2550
    โดยมีใบสำคัญแสดงสิทธิที่ไม่ได้ถูกนำมาใช้สิทธิและถูกยกเลิกในครั้งนี้ 141,329,094 หน่วย

-   เมื่อวันที่ 30 พฤษภาคม 2551 ที่ประชุมวิสามัญผู้ถือหุ้นครั้งที่ 1/2551
    ได้มีมติอนุมัติให้บริษัทดำเนินการในเรื่องต่างๆดังนี้

1.  ลดทุนจดทะเบียนของบริษัท จากเดิมมูลค่า 2,977,571,568 บาท (หุ้นสามัญจำนวน
    2,977,571,568 หุ้น มูลค่าตราไว้หุ้นละ 1 บาท) เป็น 2,801,969,505 บาท
    (หุ้นสามัญจำนวน 2,801,969,505 หุ้น มูลค่าตราไว้หุ้นละ 1 บาท)
    โดยการตัดหุ้นสามัญที่ยังไม่ได้ออกจำหน่ายจำนวน 175,602,063 หุ้น มูลค่าตราไว้หุ้นละ 1
    บาท รวมเป็นเงินทั้งสิ้น 175,602,063 บาท
    ซึ่งสำรองไว้เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท
    (RAIMON-W) ซึ่งหมดอายุแล้ว และบริษัทได้จดทะเบียนลดทุนดังกล่าวกับกระทรวงพาณิชย์
    เมื่อวันที่ 1 มิถุนายน 2551

2.  เพิ่มทุนจดทะเบียนจากเดิม 2,801,969,505 บาท (หุ้นสามัญ 2,801,969,505 หุ้น
    มูลค่าตราไว้หุ้นละ 1 บาท) เป็น 4,172,060,340 บาท (หุ้นสามัญ 4,172,060,340 หุ้น
    มูลค่าตราไว้หุ้นละ 1 บาท) และบริษัทได้จดทะเบียนเพิ่มทุนดังกล่าวกับกระทรวงพาณิชย์
    เมื่อวันที่ 5 มิถุนายน 2551

3.  จัดสรรหุ้นสามัญเพิ่มทุนจำนวน 1,370,090,835 หุ้น มูลค่าที่ตราไว้หุ้นละ 1 บาท
    ให้แก่ผู้ถือหุ้นเดิมของบริษัทในราคาหุ้นละ 1 บาท (อัตราส่วน 2 หุ้นเดิมต่อ 1 หุ้นใหม่)
    ทั้งนี้ในกรณีที่มีหุ้นเหลือจากการเสนอขายให้แก่ผู้ถือหุ้นเดิม
    บริษัทจะเสนอขายหุ้นส่วนที่เหลือดังกล่าว จำนวนไม่เกิน 340,116,914 หุ้น
    มูลค่าที่ตราไว้หุ้นละ 1 บาท ให้แก่ IFA Hotels & Resorts 3 Ltd.
    ซึ่งเป็นผู้ถือหุ้นรายใหญ่ของบริษัท ซึ่งถือหุ้นร้อยละ 24.18
    ของหุ้นที่จำหน่ายได้แล้วทั้งหมดของบริษัท ต่อมาบริษัทได้รับเงินเพิ่มทุนทั้งสิ้นจำนวน
    259,616,980 บาท จากการเสนอขายหุ้นสามัญเพิ่มทุนให้แก่ผู้ถือหุ้นเดิม เป็นจำนวน
    259,616,980 หุ้น มูลค่าตราไว้หุ้นละ 1 บาท ทำให้ทุนที่ออกและชำระแล้วเพิ่มขึ้นเป็น
    2,999,798,651 บาท (2,999,798,651 หุ้น มูลค่าตราไว้หุ้นละ 1 บาท)
    และบริษัทได้จดทะเบียนเพิ่มทุนที่ออกและชำระแล้วดังกล่าวกับกระทรวงพาณิชย์เมื่อวันที่ 13
    มิถุนายน 2551

    1.  ภาพรวมการประกอบธุรกิจของธุรกิจ

  ในปี 2551 บริษัทมีการพัฒนาทั้งในด้านอัตราการเติบโตของบริษัทและขนาดของโครงการ
  โดยบริษัทมีรายได้จากการขายตามงบการเงินเพิ่มขึ้นเป็น 2,707 ล้านบาท
  และมียอดขายที่ยังไม่สามารถรับรู้รายได้ได้สูงถึง 9,345 ล้านบาท ซึ่ง 3 ใน 4
  ของมูลค่าขายดังกล่าว เป็นรายได้จากการจองห้องชุดในโครงการเดอะริเวอร์ โดยในปี
  2552-2553 บริษัทมีแผนที่จะเปิดตัวโครงการใหม่อีก 3 โครงการ ซึ่งมียอดขายที่ตั้งเป้าไว้กว่า
  17,000 ล้านบาท

  ปัจจุบัน
  บริษัทได้มีการขยายงานและได้ส่งมอบผลิตภัณฑ์หรือโครงการที่มีมาตรฐานให้กับตลาดอย่างต่อเนื่อง
  ทำให้บริษัทกลายเป็นบริษัทชั้นนำในด้านธุรกิจอสังหาริมทรัพย์ในประเทศไทย
  โดยบริษัทมีนโยบายการลงทุนในด้านการพัฒนาโครงการที่พักอาศัยประเภทคอนโดมิเนียม
  และ/หรือ วิลล่า เป็นหลัก รวมถึงการให้เช่าอสังหาริมทรัพย์
  โดยในอนาคตบริษัทอาจมีการแบ่งส่วนของโครงการของบริษัทเพื่อใช้ในการขายและให้เช่า
  โดยลูกค้ากลุ่มเป้าหมายของบริษัทจะเป็นกลุ่มลูกค้าในระดับกลางถึงระดับสูง
  ซึ่งบริษัทมุ่งเน้นในการเลือกพัฒนาโครงการที่มีทำเลที่ตั้งดีและมีคุณภาพ
  มีความโดดเด่นและมีความแตกต่างจากคู่แข่ง ซึ่งจะเห็นได้จากโครงการต่างๆ
  ที่ผ่านมาและในปัจจุบันของบริษัท

  นอกจากนี้ บริษัทยังคงมองหาโอกาสในการลงทุน และการพัฒนาโครงการใหม่ๆ อยู่เสมอ
  เพื่อทำให้แน่ใจว่าบริษัทจะมีรายได้จากการประกอบธุรกิจอย่างต่อเนื่องในปีต่อๆ ไป

โครงสร้างการถือหุ้นของบริษัท ไรมอน แลนด์ จำกัด (มหาชน) ในปี 2551

2.3 โครงสร้างรายได้

  โครงสร้างรายได้ของบริษัทและบริษัทย่อย (ปี 2551 2550 และ 2549)

(หน่วย : พันบาท)

+----------------------------------+-----+----+-----+----+-----+----+
| รายการ                           | ปี   |    | ปี   |    | ปี   |    |
|                                  | 2   |    | 2   |    | 2   |    |
|                                  | 551 |    | 550 |    | 549 |    |
+----------------------------------+-----+----+-----+----+-----+----+
|                                  | จำ  | %  | จำ  | %  | จำ  | %  |
|                                  | นวน |    | นวน |    | นวน |    |
|                                  | เงิน |    | เงิน |    | เงิน |    |
+----------------------------------+-----+----+-----+----+-----+----+
| รายได้จากการขาย                   | 2,7 | 9  | 1,7 | 9  | 8   | 9  |
|                                  | 06, | 4. | 04, | 8. | 50, | 1. |
|                                  | 885 | 26 | 356 | 50 | 967 | 41 |
+----------------------------------+-----+----+-----+----+-----+----+
| รายได้ค่าเช่าและค่าบริการ             | 4,  | 0. | 3,  | 0. | 2,  | 0. |
|                                  | 838 | 17 | 258 | 19 | 584 | 28 |
+----------------------------------+-----+----+-----+----+-----+----+
| รายได้ค่าธรรมเนียมการตลาด           | 4,  | 0. | 3,  | 0. | 10, | 1. |
|                                  | 381 | 15 | 818 | 22 | 698 | 14 |
+----------------------------------+-----+----+-----+----+-----+----+
| กำไรจากการขายเงินลงทุนในบริษัทย่อย    | 27, | 0. | -   | -  | -   | -  |
|                                  | 822 | 97 |     |    |     |    |
+----------------------------------+-----+----+-----+----+-----+----+
| ส                                | -   | -  | -   | -  | 9,  | 1. |
| ่วนแบ่งกำไรจากเงินลงทุนตามวิธีส่วนได้เสีย |     |    |     |    | 832 | 06 |
| – บริษัทร่วม                        |     |    |     |    |     |    |
|                                  |     |    |     |    |     |    |
| (โครงการเดอะเลคส์ คอนโดมิเนียม)     |     |    |     |    |     |    |
+----------------------------------+-----+----+-----+----+-----+----+
| กำไรจากการชำระบัญชีของบริษัทร่วม      | -   | -  | -   | -  | 6,  | 0. |
|                                  |     |    |     |    | 868 | 74 |
| (โครงการเดอะเลคส์ คอนโดมิเนียม)     |     |    |     |    |     |    |
+----------------------------------+-----+----+-----+----+-----+----+
| กำไรจากอัตราแลกเปลี่ยนที่ยังไม่เกิดขึ้น    | -   | -  | 5,  | 0. | 7,  | 0. |
|                                  |     |    | 902 | 34 | 673 | 82 |
+----------------------------------+-----+----+-----+----+-----+----+
| ดอกเบี้ยรับ                         | 51, | 1. | 1,  | 0. | 22, | 2. |
|                                  | 032 | 78 | 823 | 11 | 724 | 44 |
+----------------------------------+-----+----+-----+----+-----+----+
| โอนกลับภาษีธุรกิจเฉพา                | 62, | 2. | -   | -  | -   | -  |
| ะค้างจ่ายและค่าธรรมเนียมการโอนค้างจ่าย | 516 | 18 |     |    |     |    |
+----------------------------------+-----+----+-----+----+-----+----+
| รายได้อื่น                          | 14, | 0. | 11, | 0. | 19, | 2. |
|                                  | 341 | 49 | 194 | 64 | 615 | 11 |
+----------------------------------+-----+----+-----+----+-----+----+
| รวมรายได้                         | 2,8 | 10 | 1,7 | 10 | 9   | 10 |
|                                  | 71, | 0. | 30, | 0. | 30, | 0. |
|                                  | 815 | 00 | 351 | 00 | 961 | 00 |
+----------------------------------+-----+----+-----+----+-----+----+

2.4 เป้าหมายการดำเนินธุรกิจของบริษัท

-   บริษัทมีความมุ่งมั่นในการพัฒนาโครงการที่มีจุดเด่น
    มีความคิดริเริ่มสร้างสรรค์ที่เหนือกว่าความคาดหวังของลูกค้า
    โดยอาศัยความเข้าใจถึงความคาดหวังในความต้องการของลูกค้าอย่างแท้จริง
    เพื่อใช้ในการพัฒนาโครงการ

-   มุ่งเน้นในการปรับปรุงและพัฒนาคุณภาพของการพัฒนาอสังหาริมทรัพย์
    โดยบริษัทได้นำมาตรฐานที่ดีที่ใช้ในการก่อสร้างหรือพัฒนาโครงการที่ถือปฏิบัติกันมามาใช้ในการก่อสร้างโครงการของบริษัท
    เช่นเดียวกับการนำเอามาตรฐานใหม่ในการงานวางแผนการจัดสรรที่ดิน
    การควบคุมสิ่งแวดล้อม และการบริหารงานหลังการขายที่ดีมาใช้กับโครงการของบริษัท

-   ดำเนินธุรกิจหรือธุรกรรมของบริษัทในทุกๆ ด้านด้วยความเป็นธรรม โปร่งใส
    ซื่อสัตย์สุจริตต่อลูกค้าของบริษัท ผู้ขายสินค้า ผู้รับเหมาก่อสร้าง และคู่ค้า

-   มุ่งมั่นที่จะเป็นสมาชิกที่ดีของสังคม
    ด้วยการให้การสนับสนุนเรื่องการพัฒนาคุณภาพชีวิตของประชาชน งานการกุศล การศึกษา
    และการคุ้มครองสภาพแวดล้อม

-   บริษัทมีนโยบายในการสร้างสรรค์สภาพแวดล้อมในการทำงานที่ดีให้แก่บุคลากรของบริษัท
    ซึ่งรวมถึงการให้รางวัลสำหรับพนักงานที่มีผลงานดีเด่น นอกจากนั้น
    บริษัทยังเปิดโอกาสให้แก่พนักงานอย่างเท่าเทียมกันในอันที่จะเติบโตภายในองค์กร
    รวมทั้งปลูกฝังพนักงานให้เกิดความความพึงพอใจในการทำงาน และความภาคภูมิใจในองค์กร

-   บริษัทมีความมุ่งมั่นที่จะทำให้บริษัทเป็นบริษัทที่มีความมั่นคงทางด้านการเงิน
    มีการเติบโตในส่วนแบ่งตลาด มีผลกำไรที่เติบโตอย่างต่อเนื่อง
    และปกป้องผลประโยชน์ของผู้ถือหุ้น